Aldersintervallerne ved de enkelte hold viser den alder, vi forventer de tilmeldte har ved holdopstart.
Instruktørerne planlægger i udgangspunktet undervisningen ud fra aldersintervallet, den alderssvarende motoriske udvikling, de beskrevne forudsætninger for holdet og det holdet har fokus på.
Vi er klar over at børn udvikles i forskellige tempi, og det er derfor vigtigt, at du overvejer om holdets aldersinterval, beskrivelse, fokuspunkter osv. passer til dit barn og om barnet kan klare foudsætningerne for holdet.
Eksempler:
Hvis du har et barn der er 1 år yngre end aldersintervallet for en holdtype, skal du overveje om dit barn er motorisk på niveau med de ældre børn, om barnet kan begå sig blandt de ældre børn og om barnet svømmemæssigt er klar til holdets fokuspunkter og kan klare forudsætningerne for holdet, inden du tilmelder barnet.
Ældre børn kan også meldes til et hold med et lavere aldersinterval, men igen bør du overveje om barnet vil trives sammen med de yngre og om  holdtypen er den rette for dit barn.